- यौ, कते मास भऽ गेल । एक मासक पाइ गाम पठा दिऔ ।
 - ठीके कहलौं अहाँ, हम तँ बिसरिये गेल छलौं ।
 - जे-जेना । काल्हि मनीआर्डर कऽ देबै ।
 - हाय रे पगली । तोहर सुझावपर चलब तँ दिन-दहाड़े लुटा जाएब ।
 - से कोना ?
 - से एना जे गामक लोक आ डाकपीन लाख टकाक मनिआर्डर देखतै तँ सब बुझि जेतै जे छौड़ा बड कमाइ छै ।
 -ई तँ खुशीक बात ने ? इलाकामे नाम भऽ जाएत ।
 - सत्तमे मौगीकें दिमाग नै होइ छै । गे, आब पहिले बला जमाना नै छै । आब जखने पता चलतै जे फल्लाँ मातबर छै बस अपहरण आ लूटक योजना बनऽ लागतै ।
 - सत्त कहै छी अहाँ । आब जमाना बड खराब भऽ गेलै । मनुखता निपत्ता भऽ गेलै । 